Ajusteu les vostres preferències de còpia de seguretat
Michael Terry

Reconeixement-Compartir Igual 4.0 No adaptada

Jaume Jorba.
jaume.jorba@gmail.com 2022
Jordi Mas i Hernàndez
jmas@softcatala.org 2022

# Preferències

Per revisar les vostres preferències de còpia de seguretat, premeu el botó de menú a l'extrem superior dret de la finestra i seleccioneu Preferències.

# Ubicació de l'emmagatzematge

La ubicació d'emmagatzematge és on Déjà Dup posarà les còpies dels vostres fitxers perquè es puguin restaurar posteriorment.

Tingueu en compte que les còpies de seguretat poden ser bastant grans, així que assegureu-vos de tenir prou espai lliure al disc.

Si voleu utilitzar una unitat externa com a ubicació d'emmagatzematge, connecteu-la i apareixerà a la llista.

Tot i que podeu triar una carpeta local per a les vostres còpies de seguretat, això no es recomana. Si el vostre maquinari falla, perdreu les dades originals i les còpies de seguretat alhora.

# Manteniment de les còpies de seguretat

Trieu el temps mínim que es conservaran els fitxers de còpia de seguretat. Si trobeu que ocupen massa espai, és possible que vulgueu reduir aquesta durada. A causa dels detalls de la seva implementació, els fitxers es poden conservar una mica més que el temps escollit. Però no se suprimirà cap fitxer abans.

Les còpies de seguretat es conserven per sempre de manera predeterminada, però es poden suprimir abans si la ubicació d'emmagatzematge comença a quedar-se sense espai.

# Còpia de seguretat automàtica

Activi aquesta opció perquè Déjà Dup faci una còpia de seguretat automàtica. Això és recomanable per no oblidar de fer-ho un mateix. Les còpies de seguretat són més útils com més recents siguin, per la qual cosa és important fer còpies de seguretat amb regularitat.

# Carpetes per fer una còpia de seguretat

Trieu una llista de carpetes per desar a la vostra còpia de seguretat. Premeu els botons Afegeix o Suprimeix per modificar la llista. Si només us interessa fer una còpia de seguretat de les vostres dades, el valor predeterminat a Inici és suficient.

# Carpetes a ignorar

Trieu una llista de carpetes que no voleu desar a la vostra còpia de seguretat. Premeu els botons Afegir o Eliminar per a modificar la llista.

Algunes de les vostres dades poden ser grans i poc importants per a vosaltres. En aquest cas, podeu estalviar-vos temps i espai si no en feu còpia.

Algunes ubicacions s'ignoren de forma predeterminada:

~/.cache

~/.ccache

~/.gvfs

~/.Private

~/.steam/root (que de forma predeterminada també ignora ~/.local/share/Steam)

~/.var/app/*/cache

~/.xsession-errors

~/snap/*/*/.cache

/dev

/proc

/run

/sys

/tmp

Qualsevol carpeta amb CACHEDIR.TAG o .deja-dup-ignore que contingui fitxers.